Torino jridu jġeddu l-kuntratt ta' Andrea Belotti Sar magħruf li Torino qed jippruvaw jikkonvinċu lill-iskorer prolifiku tagħhom, Andrea Belotti, sabiex jiffirma estensjoni fil-kuntratt tiegħu. Il-Granata ma jixtiqux li jħallu lill-plejer tagħhom jitlaq minħabba li jqisuh bħala prezzjuż wisq speċjalment bil-gowls li jiskorja. Il-ftehim ma' Belotti jiskadi fis-sena 2022 iżda l-plejer ta' 26 sena għadu ma tax indikazzjoni jekk hux se jġeddu jew le. Fil-passat Belotti kien qed jiġi segwit minn AC Milan u Tottenham Hotspur iżda ma kien hemm l-ebda ftehim f'dan ir-rigward. Belotti ilu ma' Torino sa mis-sena 2015 fejn lagħab 179 partita u skorja 84 gowl.